Hadisi ko Hadith (da Larabci حديث), a musulunci ana nufin dukkannin abubuwan da Annabi Muhammad (s.a.w) ya yi ko ya sa a yi ko aka yi a gabansa bai ce komi ba, ko bai hana ba. Kuma aka tattarashi a rubuce wannan shi ne Hadisi. Hadisi na da ma’anoni guda biyu,ma’anarsa a luggance da kuma ma’anarsa a isdilahance. To abinda ya shafemu anan shi ne ma’anarsa a isdilahance, wato ma’anarsa a mahanga ta malaman Hadisi. A wajensu ma’anar Hadisi shi ne Hakaito Fadar Manzon Allah[S] Aikinsa da kuma Tabbatarwarsa. Wato ya ga abu ko ya ji abu bai ce komai ba.Wannan a Ta’arihi na malaman hadisi na Ahlul Sunnah wato Sunni Islam. Amma a Ta’arihi na malaman hadisi na Shi'a, hadisi yana nufin Hikaito Fadar Ma’anarsu,Aikinsa da kuma tabbatarwarsa.Wato abinda aka hikaito daga Manzon Allah[S] da kuma A'imma na Ahlul bait[AS]Anan saboda Iiti}adin da mabiya Ahlul-bait suke da shi na cewa Aimma na Ahlul bait Ma’asumaine, saboda haka dukkan zantukansu da ayyukansu da kuma tabbatarwarsu sunna ne.